ka en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en en en en en es ka en es es nl ka ka ca en ka ka ka en ka ka en ka en ka en ka en en ka ka ka ka ka en ka en ka en ka en en ka en ka en ka en en ka ka ka ka xmf ka ka ka ka en en en
საგადახდო მომსახურების პროვაიდერებისთვის ახალი რეგულაციები ამოქმედდება | ტელეგრაფი
16 მარტიდან საგადახდო მომსახურების პროვაიდერები საქართველოს ეროვნული ბანკის პრეზიდენტის ბრძანებით დამტკიცებული ახალი წესის მიხედვით დარეგისტრირდებიან. ახალი რეგულაცია, ერთის მხრივ, აწესებს ახალ მიდგომებს მომხმარებელთა უფლებების დაცვის თვალსაზრისით და, მეორეს მხრივ, განსაზღვრავს პროვაიდერთა რეგისტრაციისა და რეგულირების სამართლებრივ ჩარჩოს. მომხმარებელთა უფლებების დაცვის მიზნით, პროვაიდერების მიმართ დადგინდა მოთხოვნები მომხმარებელთა საჩივრების მიღების წესისა და მათი განხილვის ვადების შესახებ. კერძოდ, წესის მიხედვით, პროვაიდერს განესაზღვრა არაუგვიანეს 7 სამუშაო დღის ვადა მომხმარებლის საჩივარზე რეაგირებისთვის. დოკუმენტი, ასევე, განუსაზღვრავს პროვაიდერს მომხმარებლის ფულადი სახსრების განთავსებისა და დაცვის მოთხოვნებს, მათ მიერ საოპერაციო ფუნქციების აუთსორსინგულ კომპანიაზე (სხვა პირზე) გადაცემისა და საგადახდო მომსახურების განხორციელებისას აგენტების გამოყენების პირობებს. მსხვილ (მნიშვნელოვან) პროვაიდერს დაუწესდა დამატებითი მოთხოვნები წესებისა და პროცედურების, უსაფრთხოების ზომების, ასევე რისკების შეფასებისა და მათი შემცირების ღონისძიებების დანერგვის მიზნით. ახალ წესში დაზუსტდა პროვაიდერის სათაო ოფისის ფუნქციონირებასთან დაკავშირებული მოთხოვნებიც. საგადახდო მომსახურების პროვაიდერების რეგისტრაციისა და რეგულირების წესის მიღებით კიდევ ერთი ნაბიჯი გადაიდგა ევროკავშირთან ასოცირების ხელშეკრულებით გათვალისწინებული ვალდებულებების შესრულებისკენ. აღნიშნულ წესში ასევე გათვალისწინებულია ფინანსური სექტორის შეფასების პროგრამის (FSAP) რეკომენდაციები. დღეისათვის საქართველოში კომერციულ ბანკებთან ერთად საგადახდო მომსახურებას ახორციელებენ საქართველოს ეროვნულ ბანკში რეგისტრირებული საგადახდო მომსახურების პროვაიდერები. აღნიშნულ პირებს დიდი წვლილი შეაქვთ მომხმარებლებისთვის საგადახდო მომსახურების მიწოდების ნაწილში, როგორიცაა გადახდების განხორციელება თვითმომსახურების კიოსკების მეშვეობით, გადახდები სატრანსპორტო საშუალებებში, ელექტრონული ფულის გამოშვება და მათი მეშვეობით გადახდის ოპერაციების განხორციელება და სხვა.
Previous articleშსს-მ მარნეულში განსაკუთრებით დიდი ოდენობით ნარკოტიკი ამოიღო
Next articleსაქართველოს 985 369 მოქალაქე ბიომეტრიულ პასპორტს ფლობს
RELATED ARTICLESMORE FROM AUTHOR
„არემჯის“ საზაფხულო სკოლა 2022
არემჯის განცხადება სოფელ მუშევანში განვითარებული მოვლენების შესახებ
რუსთავში გადაღებული არაბი მომღერლის ვალიდ ალჯასიმის კლიპი გამოვიდა
მოქალაქეთა პოლიტიკური გაერთიანებები ცვლილების შეტანას ითხოვენ კანონში, რომელიც აღარ არსებობს
ავტოსაგზაო შემთხვევა ვახუშტისა და თბილისის ქუჩის კვეთაზე
საკონსულტაციო საბჭომ ქვემო ქართლში მომავალ წელს განსახორციელებლ ინფასტრუქტურულ პროექტებზე იმსჯელა
რუსთავში გლობალური სანავიგაციო სატელიტური სისტემების სადგური გაიხსნა
ამერიკის ჯარების გენერალმა დმანისში სასწავლო და სარეაბილიტაციო სამედიცინო დაწესებულების მშენებლობის პროცესი...
ქარმა სილამაზის სალონს სახურავი ახადა – რა ხდება მე-19 მიკრორაიონში
გომარეთი-ჭოჭიანის საავტომობილო გზის რეაბილიტაცია იგეგმება
„არემჯის“ საზაფხულო სკოლა 2022
არემჯის განცხადება სოფელ მუშევანში განვითარებული მოვლენების შესახებ
სკოლის გამოსაშვები გამოცდები, შესაძლოა, რამდენიმე საგანში გაუქმდეს
რუსთაველი აბიტურიენტები, რომლებმაც ზოგად უნარებში საუკეთესო შედეგები აჩვენეს
ზოგადი უნარების გამოცდის პირველადი შედეგების გამოქვეყნების თარიღი ცნობილია